ਟੁਨੀਸ਼ੀਆਈ ਰਾਸ਼ਟਰੀ ਸੰਵਾਦ ਚੌਕੜੀ
ਟੁਨੀਸ਼ੀਆਈ ਰਾਸ਼ਟਰੀ ਸੰਵਾਦ ਚੌਕੜੀ (ਅਰਬੀ: رباعية الحوار الوطنى التونسى; ਅੰਗਰੇਜ਼ੀ: Tunisian National Dialogue Quartet) 4 ਸੰਸਥਾਵਾਂ ਦਾ ਇੱਕ ਸਮੂਹ ਹੈ ਜਿਸਨੇ 2011 ਦੇ ਟੁਨੀਸ਼ੀਆਈ ਇਨਕਲਾਬ ਦੇ ਸਮੇਂ ਟੁਨੀਸ਼ੀਆ ਵਿੱਚ ਬਹੁਵਾਦੀ ਜਮਹੂਰੀਅਤ ਬਣਾਉਣ ਦੀਆਂ ਕੋਸ਼ਿਸ਼ਾਂ ਕੀਤੀਆਂ। ਭਾਵੇਂ ਕਿ ਇਹ ਚਾਰ ਸੰਸਥਾਵਾਂ ਪਹਿਲਾਂ ਤੋਂ ਹੀ ਇਕੱਠੇ ਕੰਮ ਕਰ ਰਹੀਆਂ ਸਨ ਪਰ ਇੱਕ ਚੌਕੜੀ ਦਾ ਰੂਪ ਇਹਨਾਂ ਨੇਸੰਸਥਾਵਾਂ 2013 ਦੀਆਂ ਗਰਮੀਆਂ ਵਿੱਚ ਲਿਆ। 9 ਅਕਤੂਬਰ 2015 ਵਿੱਚ ਇਸ ਚੌਕੜੀ ਨੂੰ ਟੁਨੀਸ਼ੀਆ ਵਿੱਚ ਬਹੁਵਾਦੀ ਜਮਹੂਰੀਅਤ ਬਣਾਉਣ ਦੇ ਲਈ ਆਪਣੇ ਯੋਗਦਾਨ ਦੇ ਸਦਕਾ 2015 ਦਾ ਨੋਬਲ ਸ਼ਾਂਤੀ ਪੁਰਸਕਾਰ ਨਾਲ ਸਨਮਾਨਿਤ ਕੀਤਾ ਗਿਆ। ਇਸ ਸਮੂਹ ਦਾ ਹਿੱਸਾ ਹੇਠ ਲਿਖੀਆਂ ਚਾਰ ਸੰਸਥਾਵਾਂ ਹਨ।: ਟੁਨੀਸ਼ੀਆਈ ਜਨਰਲ ਲੇਬਰ ਯੂਨੀਅਨ ਉਦਯੋਗ, ਵਪਾਰ ਅਤੇ ਦਸਤਕਾਰੀ ਦਾ ਟੁਨੀਸ਼ੀਆਈ ਮਹਾਂਸੰਘ ਟੁਨੀਸ਼ੀਆਈ ਮਨੁੱਖੀ ਅਧਿਕਾਰ ਲੀਗ ਟੁਨੀਸ਼ੀਆਈ ਆਰਡਰ ਆਫ਼ ਲੌਇਅਰਜ਼